Cóc ràpid de garrofa - Retalls de Cuina\nHome productes Cóc ràpid de garrofa\nCóc ràpid de garrofa\nAnna Pigarda / 12.8.15\nFa uns dies van arribar-nos fins a Riudoms, al Baix Camp, per visitar la Fira de l'Avellana. De parades d'avellanes només vam veure un parell, però una d'elles era de la Cooperativa de Riudoms, i allà ens vam firar comprant oli d'oliva arbequina verge extra, avellanes torrades i farina de garrofa torrada. Trobar la farina de garrofa em va fer molta il·lusió, perquè on visc no en trobava i n'havia sentit a parlar molt sobre les seves propietats: alt contingut en fibra, sucres naturals i proteïnes i un percentatge molt baix de greixos (un 2% en comparació al 23% del cacau pur). A més aporta vitamines i minerals, com el ferro i el calci, però al contrari del cacau, com no té àcid oxàlic, permet l'absorció d'aquest minerals per part del cos. No té efectes addictius com el cacau perquè no té teobromina, i a més, és apta per celíacs (Font: Ets el que menges).\nMalgrat que està associada a èpoques de penúria, les seves avantatges nutricionals han fet que La Fundació Alícia, l'any 2012 presentés un llibre sobre La pastisseria i la cuina de la garrofa, d'Onada Edicions, amb la voluntat d'engegar una" nova cultura culinària" sobre la mateixa. A més parlant de producte de proximitat, que més nostre i mediterrani que la garrofa.\nAl dia següent de comprar la farina de garrofa vaig demanat ajut pel Twiter a la meva colla d'amigues blogueres per que em recomanessin receptes amb aquest ingredient, i finalment em vaig estrenar amb un senzill cóc ràpid de garrofa del blog A mossegades, amb alguna petita variació. A casa els vaig donar a tastar dient que era de xocolata; l'olor i el color la recorden, però la delata el regust final en boca semblant a la regalèssia; això sí, va agradar a tothom. I a mí, que soc una addicta a la xocolata declarada, haig de reconèixer que em va sorprendre molt, perquè té aquell punt de la xocolata, però no "enganxa" i sabeu què, a mi, com a mínim, em treu el "mono" de xocolata! Així que continuaré provant receptes, que he aconseguit fer un bon recull, que us deixo al final d'aquesta publicació. Gràcies, noies per recomanar-me aquestes receptes tan llamineres!\n2 mesures de iogurt de farina integral\n1 mesura de iogurt de farina de garrofa\n2 mesures de iogurt de sucre integral\n1 mesura de iogurt d'oli de girasol (la recepta original pórta oli d'oliva)\n1/2 mesura de llet semidesnatada\n15 grams d'impulsor químic\nPosar en un bol, els ous, el iogurt, el sucre i l'oli de girasol-jo he fet servir oli de girasol perquè té un gust més suau que l'oli d'oliva- i barrejar bé els ingredients. Després abocar les farines i l'impulsor químic i la llet per que us ajudi a integrar tots els ingredients. Abocar la massa en un motlle de plum- cake, folrat amb paper de forn, i enfornar entre 40-50 minuts, fins que quan el punxeu amb una broqueta aquesta surti neta.\nRespecte a la mida de farina de garrofa, si voleu, poseu menys quantitat la primera vegada, substituint-la per farina integral; el gust de la garrofa serà més suau.\nRecull de receptes amb farina de garrofa:\nLlepadits, magdalenes d'espelta integral i garrofa\nPa de Nous: Cóc amb farina de garrofa\nLa cuina violeta:Cóc d'oli d'oliva\nEls fogons de la Bordeta: Pa de soda amb garrofa\nTasta Rutes: Una "nutella" diferent\nCuinetes: Creps de garrofa amb recuit de fonteta i mel d'acàcia amb fruits secs\nSlow Food Penedès: Coca de farina de garrofa amb escalivada i verat\nTrosset de cuina: Rotllets de farina de garrofa\nTaula Posada: Brownie de garrova amb crema d'avellanes i garrova\nA la cuina: Trufes de garrofa\nfires garrofa km0 pastisseria productes\n13 d’agost de 2015, a les 9:28\nDeliciós, diferent però deliciós. Em menjaria un bon tros per esmorzar ara mateix!!\nLa garrofa és un autèntic regal de la naturalesa, hauriem de menjar-ne molta més, en comptes de tanta xocolata...\nAl poble dels meus pares n'hi han molts, de garrofers, i m'encanta menjar-me les beines directament de l'arbre, són exquisides.\nPetons Anna, i bon dijous!\n13 d’agost de 2015, a les 9:29\nAnna me n'alegro que hagis escollit la meva recepta, veig que has fet algunes variacions...és lo bo que té la cuina, que cadascú l'adapta als seus gustos. I aquest coc pels que hem de contar calories va molt be!!\nPer cert fa molt bona pinta, li puc fer una mossegada? ;)\n13 d’agost de 2015, a les 10:16\nEl cóc impressionant! I....moltes gràcies pel recull!!!\n17 d’agost de 2015, a les 17:31\nLa farina normal la integral? Farina Impulsada q es?\n23 de març de 2016, a les 13:02\nNormalment faig servir farina normal, però per aquest cóc faig servir farina integral(al supermercat del costat de casa només tenen la farina integral de blat de la marca Gallo). Respecte a l'impulsor químic em refereixo als sobrets de llevat de la marca Royal. Espero que t'hagi pogut aclarir els dubtes.\n23 de març de 2016, a les 18:13\nSabaté Gardell ha dit...\nL'he fet amb farina blanca (justament no en tenia d'integral), sucre integral de canya, farina de garrofa feta a casa amb les garrofes del tros i essència de taronja (esperant que arribin les taronges per posar-hi ratlladura natural) i només el perfum de la cuina ja tombava d'esquena. Gràcies!\n25 de setembre de 2020, a les 13:34\nAmb el sabor de la farina de garrofa feta a casa i l'essència de taronja devia estar simplement espectacular!!Llàstima no poder fer un tastet!\nMoltes gràcies pel teu comentari i bon cap de setmana!\n25 de setembre de 2020, a les 19:15\nCarpaccio de carbassó amb tonyina i codonyat\nSorbet de préssec d'Ordal\nBatut de carbassa\nGelat de llimona dolça i iogurt


Notícies - El TC rebutja les mesures cautelars contra el retorn dels 'papers de Salamanca'\nEl TC rebutja les mesures cautelars contra el retorn dels 'papers de Salamanca'\nEl TC se suma a la decisió de l'Audiència Nacional\nel 20/feb/06 Acn / Redacció Política PDF\nEl Tribunal Constitucional (TC) ha rebutjat aquest dilluns les mesures cautelars sol·licitades per la Junta de Castella i Lleó contra el trasllat dels 'papers de Salamanca'. El tribunal s'ha sumat així a la decisió adoptada per l'Audiència Nacional, que va autoritzar el trasllat després d'haver-ne decretat la suspensió cautelar.\nEl ple del TC ha denegat la petició de la Junta de Castella i Lleó perquè s'apliquin mesures cautelars contra el retorn a Catalunya dels 'Arxius de Salamanca'. Amb aquesta decisió, el TC se suma a la que va adoptar el gener passat l'Audiència Nacional, que després d'haver decretat la suspensió cautelar del trasllat, va autoritzar-lo amb l'argument que el trasllat dels documents no impedia la resolució del recurs.\nEl TC va admetre a tràmit el recurs el dia 17 de gener i va acordar traslladar al govern espanyol, al Senat i al Congrés, la documentació de la demanda de Castella i Lleó contra la llei de devolució a Catalunya dels documents de la Generalitat dipositats a Salamanca. A partir d'aquell moment, les tres institucions disposaven d'un període de quinze dies hàbils per presentar-se com a part en el procés i per fer les seves al·legacions.\nFinalment el Ple del Tribunal Constitucional ha acordat denegar les mesures provisionals que reclamava el recurs, i s'ha sumat així a la decisió adoptada per la secció setena de la sala del Contenciós Administratiu de l'Audiència Nacional.\nTotes dues institucions entenen que el retorn dels arxius a Catalunya no suposa cap impediment per a la resolució del recurs, i que en cas que la sentència fos favorable a la Junta de Castella i Lleó o a l'Ajuntament de Salamanca els documents podrien tornar a l'Arxiu del Carrer de l'Espoli sense dificultats.


Persicos odi, puer, apparatus Oda 1,38 | Tòpics horacians arreu\nPersicos odi, puer, apparatus Oda 1,38\nGeneral, Literatura castellana, Tòpic4 abril 2014Comentaris: 4\nL’oda 1,38 d’Horaci, Persicos odi, puer, apparatus, és l’elogi a la vida senzilla. Aquesta oda és una de les seleccionades a les PAU 2013-2014. Aquí està l’oda que tractem:\nAquí tenim la traducció de l’oda anterior, realitzada per mi:\nDetesto, minyó, el luxe persa,\nem desplauen les corones que\ns’entortolliguen en el teix,\ndeixa de cercar on les roses\nsón més tardanes.\nNomés desitjo que em guareixis\namb la senzilla murtra;\nde tu que em serveixes\nno és indigne la murtra ni de mi\nque bec en l’ombra de la densa parra.\nPrimerament, anem a analitzar el significat del poema, ja que necessitem buscar la pervivència i per tant, el significat és primordial.\nAl ser una oda més aviat curta de text, pot semblar una oda de contingut simple, amb un sol missatge ràpid de comprendre. Però això no és del tot cert, ja que aquesta oda és més complicada del que podem pensar a primera instància.\nAlguns pensadors i analistes han indagat en aquesta oda per tal de trobar un significat clar. Les seves conclusions han sigut múltiples i en molts casos concordants. Vegem algunes de les seves opinions:\nEl principal significat de l’oda i la interpretació més compartida és la de l’elogi a la vida senzilla que fa Horaci. Podem veure com Horaci utilitza magistralment les flors i les corones de flors per comparar les cultures i les maneres de fer. En aquest cas compara els perses, major amenaça i comparador del romans, amb les maneres llatines de fer, més austeres. Analitzem-ho més detalladament:\n-Horaci parla sobre les corones de roses, i ho relaciona amb els perses. Les roses eren i són, però antigament encara més, flors costoses ja que no sempre estan disponibles ja que creix en un determinat període de temps. Això significa una complicació i un cost molt elevat, a la que s’atribueix riquesa i pompositat de cara als perses.\n-Horaci tot seguit parla sobre les corones de murtra, més humil, per a ell. Aquesta planta no és aparentment tan noble com les roses. Aquesta planta s’utilitzava per coronar els campions olímpics grecs.\nFinalment, la opinió d’Horaci és plenament a favor de l’austeritat de la murtra, en comptes de la ostentació persa. Ell expressa que no és indigne servir-lo amb menys plaers amb què els perses ho fan, ja que per a ell, una vida senzilla és millor que una vida molt més ostentosa.\nAixò ho podem relacionar amb el tòpic de aurea mediocritas, ja que l’equilibri entre no tenir res i tenir molt és l’ideal per viure feliç.\nAquest pensament que s’ha explicat anteriorment sobre el pensament d’una vida senzilla ho exposen Fraenkel i Nisbet, entre d’altres.\nUna altra interpretació realitzada també per Fraenkel és la virtut de la composició literària reduïda. Veiem en el poema, com anteriorment hem dit, que el poema és de forma reduïda, petit de forma, tot i que veiem que el poema a l’interior té moltes idees contingudes en el seu interior. Horaci elogia i ratifica que s’ha de revisar l’obra escrita moltes vegades, posteriorment guardar-la i no veure-la en vuit mesos, i finalment, quan hagi passat aquest període de temps, reprendre la revisió de l’escrit i només en aquesta última revisió, l’escrit estarà preparat per veure la llum.\nAquest fanatisme autocorrectiu fa que les paraules quedin reduïdes, i no n’hi hagin d’innecessàries. Això fa que el poema quedi reduït a poques paraules, però el contingut d’aquest sigui molt ampli i significatiu.\nAltre significat és l’ornamentació floral en relació a l’erotisme. Les maneres perses, més pomposes i lluïdes, són innecessàries per Horaci, el qual prefereix maneres més austeres i mes senzilles, però igualment efectives. Aquesta teoria la va formular Kiessling.\nJa pel que fa a la pervivència d’aquest tòpic, tenim molts poemes que parlen sobre la vida senzilla. Sobretot, en moltes ocasions es parla d’aquest tòpic en termes religiosos, perquè la vida senzilla és l’ideal del seguidor de la fe cristiana. En alguns poemes del segle XX podem veure com aquest tòpic està molt present, com el d’Octavio Paz, La Vida Sencilla, o un altre de José María Permán, A la vida sencilla.\nEn el camp del cinema també tenim bastantes pel·lícules que parlen d’aquest tòpic. N’hi ha una en particular que és molt fidel al tòpic, Una vida sencilla, de Ann Hui, la qual una serventa treballa amb una família durant molts anys de la seva vida. Ja quan volia retirar-se, té un accident que la deixa incapacitada quasi totalment. El fill de la família, en Roger, que ja és gran, agraeix la feina de la dona retirant-se amb ella en una vida senzilla, sense els luxes que estava acostumat l’home, per tenir cura de la serventa, ara servida en la seva vellesa. S’ha de remarcar que aquesta pel·lícula va ser nominada al millor film de parla no anglesa.\nEt tu, ubi cras eris? | Tòpics horacians arreu 3 maig 2014 - 13:41 Contesta\n[…] Persicos odi, puer, apparatus…(1, 38 vv. 1-2): […]\nAndrea Balart 6 maig 2014 - 10:23 Contesta\nL’oda 1,38 d’Horaci s’anomena “Periscos odi puer apparatus”. És un elogi a la vida senzilla (“Detesto minyó, el luxe persa..”).\nEn els primers versos podem veure l’odi que tenien els romans per els perses, els quals es coronaven amb el teix (una planta que creix lentament). Horaci diu que preferiex la murtra, ja que és més senzilla. Es dona una importancia a la composició reduida (diu moltes coses en pocs versos, i per tant era més elaborat). També veiem la relació entre la simplicitat de l’ornament amb la vida política. Es pot comparar el teix que utilitzaven els perses, més luxosos i complexes, que no la murtra que era més senzilla igual que August, que era més senzill. Veiem també un significat eròtic pel que fa a l’ornamentació floral, així com un elogi a la vida simple (el tòpic “Aurea mediocritas”).\nPel que fa a la pervivència trobem el poema “La vida sencilla” de Octavio Paz en el qual trobem diversos tòpics (Nunc est bibendum, Carpe diem, Aurea mediocritas). També, el poema “A la vida sencilla” de José Maria Pemán. En quant a cançons trobem una que és contraria al tòpic d’Horaci “Antes muerta que sencilla” de Maria Isabel. En el cinema trobem la pel·lícula xinesa “A la vida sencilla” d’Ann Hui.\nEn conclusió, actualment amb la crisi hauriem de ser més senzills i austers, tot i que hi ha gent que creu que no està molt ben vist ser senzill.\nMargalida Capellà Soler 10 maig 2014 - 18:40 Contesta\nEric, quan vares fer aquest apunt i vares exposar-lo a classe, jo no havia vist la pel·lícula d’Ann Hui, tot un referent del cinema asiàtic. Avui l’he vista gràcies al teu suggeriment i m’ha agradat molt. Tot i ser completament de cultura oriental, a més del tòpic horacià de la frugalitat que comentes també li afegiria el de la inexorabilitat de la mort i el del Carpe diem, quan Ah Tao consenteix en seguir donant diners a un dels seus companys de la residència perquè se’ls gasti amb dones de la vida mentre encara pugui. És una pel·lícula (més aviat és cinema documental) molt humana i feta amb molt pocs mitjans; però amb una actriu principal, Deabie IP, mereixedora, entre d’altres, del guardó a la Millor Actriu Internacional del Cinema de Venècia. Crec que és una pel·lícula que si la veieu per Nadal o Cap d’Any us farà pensar més en la vida senzilla, en la frugalitat, en els llaços afectius que uneixen els humans… A veure si la veieu i en feu un apunt a La cinta de NIKH, el nostre bloc cinèfil amb referents clàssics.\nUna vida senzilla d’Ann Hui | La cinta de Νίκη 19 maig 2014 - 13:36 Contesta\n[…] amb pervivència horaciana. Precisament, per això, ens agradaria deixar l’opinió que la nostra professora va deixar en forma de comentari en l’article del nostre company Eric, tot animant-nos també […]\nRespon a Et tu, ubi cras eris? | Tòpics horacians arreu Cancel·la les respostes


Altres – Unipau\nMés enllà dels projectes i activitats principals i fixes de la Unipau, l’entitat ha participat i col·laborat en d’altres projectes conjuntament elaborats amb d’altres entitats de l’àmbit de la pau i els Drets Humans.\nA continuació, podeu consultar-los:\nCicle de Debats sobre Seguretat i convivència a les ciutats\nEl Centre Delàs d’Estudis per la Pau i la Unipau organitzen durant l’any 2019 un cicle de debats i presentacions del llibre “Polítiques de seguretat per a la pau. Una altra seguretat és possible i necessària”, per obrir un debat crític sobre com construir alternatives a les polítiques de seguretat a les ciutats i avançar cap a una seguretat per a la pau en l’àmbit local. El cicle, sota el títol “Seguretat i convivència a les ciutats” vol aportar reflexions crítiques i oferir l’anàlisi i propostes recollides en la publicació col·lectiva elaborada per expertes de totes dues entitats.\nAmb l’objectiu d’apropar, a un sector més ampli de la població, el debat sobre la seguretat humana des d’un enfoc de cultura de pau, des de la Unipau i el Centre Delàs d’Estudis per la Pau va organitzar de 2018 a 2019 un cicle de diàlegs sobre “Pau i Seguretat Humana” amb líders d’opinió clau com a convidats.\nEl cicle tenia per objectiu obrir nous escenaris de pensament crític i debat participatiu per donar resposta als reptes que planteja el nou paradigma, contraposat a les polítiques de militarització/securitització tradicionalment lligades al terme “seguretat”\nEl Centre Delàs i la Unipau conviden a repensar les polítiques de seguretat i defensa des de la cultura de pau al Congrés Internacional “Una altra seguretat és possible” el 16 de novembre de 2018 al CCCB.


Endesa signa un conveni de col·laboració amb la Federació Empresarial Hotelera de Mallorca - Diario de Mallorca\nEndesa Energia oferirà als associats de la FEHM el desenvolupament de Projectes d'Inversió i Instal·lacions i solucions a mida que fomentin l'estalvi i l'Eficiència Energètica, l´autoconsum, la mobilitat elèctrica, entre d´altres\nredacción/palma 15.10.2018 | 14:16\nLa vicepresidenta executiva de la Federació Empresarial Hotelera de Mallorca - FEHM, María José Aguiló, el Responsable d'Atenció al Client d'Endesa Energia, Rafael Nicolau i el Responsable d'empreses d'Endesa Energia, Juan Luis Montaña, han signat un conveni de col·laboració a través del qual Endesa Energia oferirà als associats de la FEHM el desenvolupament de Projectes d'Inversió i Instal·lacions i solucions a mida que fomentin l'estalvi i l'Eficiència Energètica, l´autoconsum, la mobilitat elèctrica, entre d´altres. Depenent del projecte, Endesa ofereix diferents fórmules de finançament, des del pagament ajornat, arrendament de la nova instal·lació, o fins i tot la gestió energètica integral de la instal·lació.\nAixí mateix, es desenvoluparan jornades informatives, amb l'objectiu d'oferir assessorament sobre temes energètics als associats de la FEHM.\nL'objectiu del conveni és optimitzar a nivell comercial tots els aspectes relacionats amb solucions i projectes energètics i aprofundir en la millora de la informació i coordinació entre ambdues entitats, així com establir vies de canalització de les incidències que puguin ocasionar-se en la prestació d'aquest servei, que redundin en el benefici dels associats de la FEHM.\nDels projectes d'inversió que Endesa ofereix als associats de la FEHM a través d'aquest conveni, es poden destacar els següents:\n· Instal·lacions de canvi de tensió: Instal·lacions elèctriques que requereixin, normalment davant la necessitat d'un augment de potència, l'accés a la xarxa elèctrica en mitjana tensió.\n· Instal·lacions de gas:\nInstal·lacions de generació de calor per a calefacció, procés o ACS que utilitzin gas natural com a combustible.\n· Instal·lacions de climatització: Instal·lacions destinades a crear unes condicions de temperatura, humitat i neteja de l'aire adequades per a la comoditat dins dels espais habitats.\n· Instal·lacions d´autoconsum: Instal·lacions fotovoltaiques muntades sobre les cobertes dels edificis o seus dels associats de la FEHM i destinades a subministrar energia elèctrica o aigua calenta sanitària als edificis en els quals se situen aquestes plantes generadores.\n· Mobilitat elèctrica: Solucions de mobilitat elèctrica destinades a limitar la dependència dels combustibles fòssils i les emissions en les solucions de mobilitat relatives al sector hoteler a les illes.\n· Diagnòstics energètics: proporcionar un pla estructurat d'estalvi energètic, identificant els punts de millora per a una major eficiència energètica i estalvis econòmics.\n· Il·luminació eficient: propostes de renovació de les instal·lacions d'il·luminació i el seu control proporcionant una reducció de consum i disminució dels costos de manteniment.\n· Sistemes de gestió energètica: Solucions basades en tecnologies de la informació que proporcionen la informació necessària per a la presa de decisions energètiques.\n· Altres solucions energètiques a mida.


Benvinguda del President - foreignfriends.cat\nVídeos Foreign Friends\nBenvingut/da a la nostra pàgina web!\nEns complau veure’t aquí i ens fa il·lusió compartir amb tu qui som i què estem fent.\nSom els Foreign Friends of Catalonia, una xarxa global de gent que estima la història, la cultura i la llengua de Catalunya. Una xarxa d’amics que creu que Catalunya, una de les nacions més antigues d’Europa, té el dret inalienable a decidir sobre el seu futur polític. Creiem que cada nació, sigui petita o gran, té el dret a l’autodeterminació mitjançant un procés pacífic i democràtic.\nNosaltres som profundament europeus, en la nostra manera de pensar i de fer. Creiem que la riquesa d’Europa és molt més que la suma dels actuals estats membres de la Unió Europea. Creiem que – si bé la UE ha contribuït enormement a ajudar a establir la pau a tot Europa – existeix una Europa més enllà de la UE o dels actuals estats-nació europeus. Creiem que la clau per a un futur millor per a tots els europeus es troba en honorar i protegir les nombroses regions i la seva gent.\nLa nostra xarxa va néixer arran de la reacció opressiva del govern espanyol al referèndum d’independència de l’1 d’octubre del 2017 a Catalunya, fet que va commocionar el món. Vam començar com un canal de Twitter com una plataforma per mostrar als estrangers que està passant a Catalunya ara mateix.\nActualment som una associació legalment constituïda i registrada a Alemanya (Foreign Friends of Catalonia e.V., Postfach 142, 71601 Ludwigsburg, Germany) i convidem a tothom que comparteix els nostres ideals a fer-se’n membre. Si us plau, dona un cop d’ull a la nostra pàgina web, llegeix les nostres activitats passades i futures i potser t’adonaràs que, en realitat, tu també ets un Foreign Friend of Catalonia.\nSalutacions cordials i una abraçada ben forta.


La CUP vol anar al Congrés a "hackejar el règim" i acusa ERC, JxCat i comuns de plantejar solucions "inexistents"\nLa CUP vol anar al Congrés a “hackejar el règim” i acusa ERC, JxCat i comuns de plantejar solucions “inexistents”\nMireia Vehí opina que el PSOE és part del problema i no de la resolució del conflicte\nACN Barcelona.-La cap de llista de la CUP a les eleccions espanyoles del 10-N, Mireia Vehí, ha explicat que els anticapitalistes volen anar al Congrés a “hackejar el règim”. En una roda de premsa a l’ACN, la candidata cupaire ha argumentat que “ningú” que qüestioni la monarquia, la corrupció i l’Íbex-35 té cabuda a l’Estat. Vehí ha acusat ERC, JxCat i En Comú Podem de plantejar solucions “inexistents” per a resoldre el conflicte entre Catalunya i l’Estat. També ha estat contundent contra el coordinador federal d’Izquierda Unida, Alberto Garzón: “Que equipari l’esquerra independentista amb Vox és un problema”. A més, Vehí ha opinat que el PSOE és part del problema i no de la resolució.\nLa candidata anticapitalista ha justificat que la CUP hagi decidit concórrer per primera vegada a unes eleccions espanyoles pel context d'”excepcionalitat”. “Assumim fer un pas endavant per anar a Madrid a hackejar el règim”. Vehí ha exposat els cinc eixos del “programa d’intervenció política” de la CUP pel 10-N: defensa de l’autodeterminació i l’amnistia; denúncia de les empreses de l’Ibex-35 i els lobbys econòmics dels aparells de l’Estat; la crisi climàtica; el feminisme “per canviar-ho tot”; i la denúncia de la corrupció de l’Estat.Vehí també ha carregat contra la resta de partits sobiranistes catalans. La cap de llista cupaire ha criticat que ERC volgués regalar la investidura a Pedro Sánchez “a canvi de res” després del 28-A: “Esperen un pacte amb l’Estat, i no compartim en absolut que l’autodeterminació es resolgui amb la voluntat del govern espanyol de resoldre el conflicte”.Al parer de Vehí, tant republicans com JxCat i comuns plantegen vies “que no existeixen”. És “impossible” cap pacte amb l’Estat, així com exercir l’autodeterminació, parlar de República mentre s’envia més policia, o tornar 10 anys enrere amb la pantalla de l’Estatut, tal com ha argumentat la candidata dels anticapitalistes.Vehí també ha carregat contra Garzón per equiparar l’esquerra independentista amb Vox. La cap de llista cupaire creu que el líder d’IU “ha comprat el relat de l’Estat” perquè “blinda el feixisme”. Alhora, Vehí ha asseverat que és “fonamental” que hi hagi una esquerra espanyola “forta”.Finalment, l’exdiputada al Parlament ha analitzat que el PSOE no és part de la solució, sinó del problema, després d’enviar més policia a Catalunya, generar “més violència”, un “clima de guerra”, “amenaçar amb més 155” o la llei de Seguretat Nacional, l’exhumació del dictador Francisco Franco, i les declaracions de la ministra Carmen Calvo assegurant que Primo de Rivera va ser “víctima” de la Guerra Civil.


És un museu digital de l'humor gràfic. Com en els millors museus d'Art, aquí podràs trobar exposicions, informació i moltes imatges sobre aquest art popular.\nQuè és la Fundación Gin?\nLa Fundación Gin va ser creada el juny de 1997 en record i homenatge a qui ha estat un dels grans humoristes gràfics d'aquest país, Jordi Ginés Soteras, Gin (1930-1996). El seu objectiu és mantenir viva la seva memòria, a més de difondre i promocionar l’Humor Gràfic, tant a nivell nacional com internacional.\nPer a més informació: http://www.fundaciongin.org/\nPer què heu fet una web com aquesta?\nPerquè ens entusiasma l'humor gràfic, i perquè des de la Fundación Gin volem posar a l'abast de tots els aficionats i estudiosos il·lustracions, tires, acudits i historietes de tots els autors, publicacions i sèries d'humor gràfic del món.\nQuè vol dir això de "museu digital"?\nSenzillament, un lloc on acudir per gaudir de l'obra dels autors d'humor gràfic. Siguin escàners d'originals o de publicacions, els dibuixos poden ampliar-se fins a veure l'últim detall del treball d'aquests creadors. Museu, doncs, perquè recull, guarda i difon el seu treball; digital perquè, és clar, no és físic.\nA què us referiu exactament quan parleu d'humor gràfic?\nAh, la gran pregunta! A tota obra de caràcter humorístic que estigui dibuixada. Pot ser: una il·lustració (portada, dibuix interior d'una revista o llibre, cartell, postal, d'una web o bloc), un acudit (de premsa diària, de revista, d'un llibre, de premsa online), una tira (de diari, llibre, pàgina web o bloc), o una historieta (de revista, diari, llibre, web o bloc).\nI això de les exposicions?\nEn un museu gaudeixes d'exposicions, a Humoristan també, però digitals. En aquest cas, incloem tant exposicions generades per nosaltres com mostres ja existents. Una de les funcions d’Humoristan és la de mantenir aquestes exposicions a disposició dels aficionats un cop ja hagin acabat.\nÉs fàcil navegar per Humoristan?\nÉs molt senzill. Pensa que tot està intercomunicat, de manera que pots trobar fàcilment tant les imatges d'un autor concret com d'una publicació determinada o d'una sèrie específica. A més, hi ha links perquè puguis accedir a publicacions concretes i a altres webs d'interès sobre l'humor gràfic. I un apartat de notícies, que et posa al dia de totes les activitats que es generen al voltant d'aquest camp artístic (llibres, conferències, taules rodones, jornades, exposicions ...).\nSabeu que ara mateix us falta material d'humoristes gràfics molt importants?\nEn som plenament conscients. La tasca que ens hem proposat és molt àmplia i trigarem anys a completar-la. D'entrada, oferirem una àmplia panoràmica de l'humor gràfic espanyol, iniciat per El Jueves i l’Escola Bruguera. Properament, abastarem les revistes de la Transició espanyola, per seguir en ordre cronològic invers amb: la premsa diària actual, les revistes infantils i per a adults de la postguerra i del franquisme, la premsa diària i les revistes de principis del segle XX; i les revistes i la premsa diària de l'últim terç del segle XIX. Seguidament ens dedicarem a l'humor gràfic llatinoamericà, nord-americà i europeu.


Les mandonguilles amb sípia de La Viandateca :: Amb compte ::\nby Roger Compte · Published 4/3/2021 · Updated 4/3/2021\nEl local on viu La Viandateca (carrer Milà i Fontanals, 28) queda a mig camí entre el Tibidabo i la Barceloneta. Ideal doncs per cuinar-hi un dels molts mars i muntanya que donen originalitat a la cuina catalana: les mandonguilles amb sípia.\nEs dediquen a fer menjar per a altres: van començar treballant per bars i restaurants, per empreses, caterings, casaments. Últimament, conseqüències del coronavirus, han potenciat més la relació directa amb l’endrapador final. Aquest octubre farà 10 anys que el Bernat Martinez, va crear La Viandateca, després d’una època de treballar a restaurants i fent cursets de cuina.\nEl Bernat Martínez, cuiner de La Viandateca\nEl seu amor per la cuina li ve de petit: “Quan tenia sis o set anys, em van regalar una cuineta de joguina i en aquell moment vaig decidir que volia ser cuiner”. Va estudiar cuina a l’Escola d’Hosteleria de Barcelona (coincidint a l’espaitemps amb el Xavi de La Panxa del bisbe) i després va començar la clàssica ruta de molts cuiners per diferents restaurants on trobar feina i aprendre: unes pràctiques dolentes a l’hotel Juan Carlos I (però hi feia la macedònia pel Barça!) per començar i després tot de feines de les quals destaca El dorado Petit, a Sant Feliu de Guíxols, on va aprendre la cuina que li agrada (bon producte, elaboració senzilla, cuina d’aquí però amb pinzellades de França i Itàlia) i també Les Petxines, a Lloret de Mar, amb la Paula Casanovas, on va tenir una visió diferent: la d’un restaurant estrellat.\nAmb tant bagatge, i un pas per la docència gastronòmica, va encetar aquest projecte al trobar el local. On ara és la Viandateca abans hi havia un obrador on feien patés i algun embotit. Gairebé 10 any ja fa! Tenien la idea de fer una botiga online al principi (massa d’hora) i ho tornaran a fer, ara que la gent ja està sobradament acostumada a comprar àpats online. La Viandateca va començar amb el Bernat sol, i ara en són dos més a cuina (el Quico i la Laura) i la Calín, la dona del Bernat, que porta la part administrativa i comercial.\nSi mireu el llistat de plats que fan a la seva web veureu que hi ha algun accent de fora, però domina el receptari català. El Bernat m’ha dit que vol potenciar encara més el producte de proximitat real, encara que no sigui ecològic, i treballar més amb verdures (“que crec que és cap on anem”).\nQuan el Bernat treballava a El Dorado petit, de mars i muntanyes en feien molts. Pollastre amb escamarlans, ànec amb llagostins… una combinació que ja li agradava molt. Em diu que les mandonguilles amb sípia potser no seria el més representatiu d’aquest estil de plats, però és una combinació que gairebé agrada a tothom i que a casa la majoria de gent no acostuma a cuinar. A més, és un plat que bullint-li una mica d’arròs per acompanyar ja tens el dinar fet. A casa agraden molt (dinar d’aposta segura pels nens) tant aquestes com les que fan amb curry.\nEl plat es ven en una bossa envasada al buit, amb 8 mandonguilles (6’20€). No guanyarà un premi a la presentació, però si a la practicitat: dos mesos de caducitat en nevera des que el cuinen!\nÉs un plat senzill: fan un sofregit de ceba de Figueres, li afegeixen tomàquets amb mica de sal i sucre i caldo de carn (fet amb ossos de vedella, ceba, porro, pastanaga, api, alls, vi negre i tomàquet). Això és la base, després la mandonguilla que és meitat porc, meitat vedella, amb ou, llet i sal (per temes de logística no hi posa pa). També per temes pràctics (són moltes mandonguilles!) les esferes les fa amb un bolejador de gelats! Boles fetes, enfarinades i fregides. De sípia en compra de grossa, bruta, la netegen i la fan amb pell. La finalització del plat la fan dins la bossa. S’estalvien la picada, també per no tenir problemes amb temes d’al·lèrgies.\nLa situació amb el coronavirus com els ha afectat?\nAl principi, amb tothom a casa, van haver de fer veus a coneguts per treure’s estoc del que tenien cuinat, a preu de cost. Després, van veure que els seus clients (empreses, caterings, restauració) estaven tancats, però ells podien estar oberts, perquè podien vendre. Moment de potenciar la relació directa amb el consumidor, tot i que no estaven preparats per fer venta directa al carrer. L’altra va ser buscar qui podria repartir les comandes: mirant les empreses d’enviaments es trobaven que algunes els posaven marges molt grans i van buscar una cooperativa per poder fer els transports i no dependre d’empreses molt grans que collen molt (i afegeixo jo: i que tampoc tracten gens bé els seus treballadors).\nQuè ens recomanen tastar per Gràcia?\nLa primera recomanació del Bernat surt al moment: el pa de l’avi del forn Ideal. “El pa tradicional de tota la vida, amb crosta cruixent però no massa gran i molta molla”. La Calín apunta el croissant de xocolata de la pastisseria Montserrat. El Bernat contrataca amb el velvet cake en vas de La Besnèta al carrer Torrijos, i la Calín s’hi torna reivindicant els donuts del Lukumas.\nSortint del dolç, em parlen del formatge Orc que compren al Dotze Graus, els entrepans planxats de La Rovira i els brunchs libanesos del Berity (em diu la Calin: “li han donat un tomb beirutí autèntic i modern als històrics libanesos del carrer Verdi”).\nA l’Abaceria coincidim amb el Bernat a les parades de la Nuri pel peix i al Karim a la verdura i fruita, aprofito per citar-los!\nNext story La terrina de peu i morro de La Pubilla\nPrevious story Les ensaïmades del Formentor


De Panamà a Fonteta - Empordà\nQUIM CURBET 23.04.2016 | 06:31\nEl canal de Panamà és una colossal obra d'enginyeria civil, que permet estalviar milers de milles nàutiques als grans vaixells que circulen del Pacífic a l'Atlàntic i viceversa. Aquesta via de comunicació marítima l'utilitzen bàsicament mercants i petroliers, els iots de luxe prefereixen navegar per les aigües més civilitzades del mediterrani -esquivant els petits vaixells de gent obscura que pretenen travessar-lo- i recalant en les illes italianes, a la Costa Blava francesa o als ports esportius del nostre país, construïts en els alegres temps del 3%.\nFonteta és una petita població baixempordanesa, situada a redós de la Bisbal, a la falda del massís de les Gavarres i que va contribuir amb la primera síl·laba del nom d'un nou municipi anomenat «Forallac», fruit de la unió de Fonteta amb Peratallada i Vulpellac. No el separen ni vint minuts, a la velocitat mitjana d'un cotxe de gamma alta, dels ports de Palamós, Platja d'Aro o de l'Estartit, o mitja horeta des de l'aeroport de Vilobí si finalment es decideix anar-hi en jet privat.\nA Fonteta hi ha el Mas Anglada, que ja no és ni una casa de pagès, ni un hotel, és -tal com diuen ells mateixos- un indret orientat a aquest públic especial, exigent i singular que sap que un entorn apropiat afavoreix les relacions humanes i l'harmonia espiritual. Per aquesta raó l'empresari Luis Conde hi reuneix sempre que pot els seus més selectes amics madrilenys i barcelonins i els convida a menjar civet.\nDe Fonteta a Panamà hi ha 8.856 km que es poden recórrer en un dia i mig, de fet molts dels amics del senyor Conde ho van fer en el passat -i potser també ho continuen fent- per a poder contemplar, amb el retrogust del civet empordanès encara al paladar, com els vaixells pugen i baixen per les encluses i com els seus diners descansen en les cambres cuirassades dels bancs panamenys. Res a dir, només afegiria que una altra vegada que el senyor Conde organitzi una festa d'aquest tipus ens avisi amb la suficient antelació per poder rebre els seus convidats amb els honors que es mereixen.


Ajuntament d'Arenys de Munt - Prova pilot del Bus Nit\nProva pilot del Bus Nit\nEl proper divendres 13 de juliol es farà una prova pilot del Bus Nit. Aquest projecte pretén donar un transport nocturn a les persones joves del poble evitant situacions de risc, i fomentant la sensibilització i la prevenció sobre l’oci nocturn.\nHi haurà servei d’un bus amb una capacitat de 32 persones, que recollirà els joves a la zona industrial i els portarà cap a la zona d’oci nocturn de Mataró (Pla d’en Boet). Aquest servei va acompanyat d’un tècnic sanitari, que farà una xerrada de sensibilització sobre els riscos que comporta el consum de l’alcohol i les drogues. El projecte té per objectiu disminuir els riscos del desplaçament de joves a una altra zona d’oci i sensibilitzar sobre el consum irresponsable de l’alcohol i les drogues.\nQui faci ús del Bus Nit de tenir més de 18 anys i ha de fer inscripció prèvia mitjançant aquest formulari. El termini per formular la inscripció acaba el 12 de juliol. La reserva de les places es farà per rigorós ordre d’inscripció. En el cas que quedessin places vacants, el mateix dia 13 de juliol es podria fer la inscripció en el moment de la sortida del bus.\nL’horari establert és:\nSortida: 23:45 Arenys de Munt Zona Industrial / Arribada: 00:30 Mataró Pla d’en Boet\nSortida: 04:00 Mataró Pla d’en Boet / Arribada: 04:45 Arenys de Munt Zona Industrial\nAquesta primera prova és totalment gratuïta, a fi de valorar la possible continuïtat del projecte.\nPer a més informació, podeu trucar al 937939436 o 667182281.


Pocs gironins fan tractament preventiu contra la malària - Empordà\nRegistre amb les malalties importades\nPocs gironins fan tractament preventiu contra la malària\nVuit de cada deu viatgers gironins que tornen amb malària no havien fet bé el tractament preventiu\nMARINA LÓPEZ | ACN 18.08.2013 | 12:37\nUn professional subministrant una vacuna a un pacient. ACN\nVuit de cada deu viatgers de les comarques gironines que han contret malària no havien fet bé el tractament per prevenir-la. La regió sanitària de Girona és on més casos anuals per habitant hi ha de malària. Per esbrinar-ne els motius, la Unitat de Salut Internacional (USI) de l'Hospital Santa Caterina de Salt (Gironès) ha fet un estudi que ha permès saber que la meitat de les persones infectades havien fet malament el tractament i que, a més, un 30% ni tan sols havia pres cap tipus de precaució a l'hora de viatjar a un país amb presència d'aquesta malaltia. La Unitat elaborarà un registre de malalties importades per ser més eficaços a l'hora de prevenir contagis a l'estranger\nEs calcula que només el 40% de les persones que viatgen a l'estranger es visiten amb un metge especialista en salut internacional abans de marxar. Aquesta visita no és obligatòria per anar a la majoria de països tot i que algunes vacunes molt concretes -com la febre groga- són imprescindibles per entrar en alguns països. Tot i això, el cap de la USI, el doctor Ramon Dalmau, recorda que hi ha molts països on existeixen malalties que el viatger pot contraure si no es medica o si no va en compte amb els hàbits de salut.\nUna de les malalties importades més perillosa per a la salut és la malària. El cap de la unitat detalla que, en relació amb el conjunt de Catalunya, la regió sanitària de Girona és la que té més casos de malària per nombre d'habitants té a l'any. Per esbrinar-ne les causes, l'USI ha fet un estudi en les persones que han tornat a les comarques gironines amb malària. Segons detalla Dalmau, han comprovat que el 50% dels malalts havien fet malament el tractament i un 30% ni tan sols havien pres cap medicament.\nEl doctor Dalmau ho atribueix a "la mala fama" que té la profilaxis contra la malària però detalla que només hi ha un dels medicaments que pot provocar malestar i que, a més, és el que menys recepten. "Hi ha alternatives i és important que en malalties que poden ser complicades com la malària o l'hepatitis A es faci el tractament per evitar emmalaltir", ha afirmat Ramon Dalmau.\nA més, el cap de la unitat també detalla que bona part de les persones amb malària són viatgers que van a visitar la família al seu país d'origen, amb paludisme. Per això, ressalta que és "essencial" continuar amb els programes que fan amb líders de comunitats i amb educadors socials per arribar a col·lectius de nouvinguts perquè, abans de fer les vacances d'estiu al seu país d'origen, també visitin les unitats de salut internacional. "Cada vegada en són més conscients i vénen més", ha assegurat.\nEl cap de la Unitat de Salut Internacional de les comarques gironines també creu que s'hauria d'obrir un debat sobre el pagament de les vacunes, per poder adaptar el cost a les despeses de les famílies. "Sé que és un moment complicat, però en qüestions de salut s'hauria de mirar de trobar la manera de fer-ho assequible per a tothom", ha afirmat Dalmau que explica que ja s'han trobat casos de famílies que només vacunen els menors d'edat perquè per a ells és gratuït.\nLa Unitat de Salut Internacional vol crear un registre de malalties importades perquè, tal com han fet amb la malària, puguin tenir més informació sobre per què algunes persones agafen una malaltia o una altra estant de viatge. Dalmau detalla que el més habitual és que els viatgers agafin paràsits intestinals que provoquin diarrees o vòmits, però també hi ha altres malalties més greus que és important combatre des de tots els flancs com la malària mateix, el dengue o una hepatitis.\nEls centres de salut internacional donen consells al viatger sobre els bons hàbits de salut i també saben si al país on viatgen hi ha alguna alerta per alguna epidèmia o per algun increment d'alguna malaltia que precisi vacuna o tractament abans de marxar.


Preinscripció pel curs 2016-2017: Estudis postobligatoris (BTX i FP) - Institut Jaume Balmes\n30 May Preinscripció pel curs 2016-2017: Estudis postobligatoris (BTX i FP)\nPosted at 14:00h in BatxiBac, Batxillerat, FP, Matriculació, Preinscripció Universitària\tby\tf8d2f24d33 0 Comments\nEl DOGC del 22/4/2016 ja ha publicat la resolució per a la preinscripció dels ensenyaments postobligatoris del curs 2016-2017.\nEls terminis de presentació de les sol·licituds per al Batxillerat i la Formació Professional són:\nDel 4 al 6 maig preinscripció BatxiBac (Batxillerat –Baccalauréat)\nProva de nivell de llengua francesa: el dimecres 27/4/2015 a les 16h.\nPel BatxiBac: L’únic criteri de prioritat és la nota de l’expedient.\nPublicació al centre de la llista d’admesos: 12/5/2016\nPublicació de la llista d’admesos: 4/7/2016\nDel 26 de maig a l’1 de juny, per als cicles de grau superior de formació professional i d’arts plàstiques i disseny.\nEls centres adscrits a l’Institut Jaume Balmes per a l’ESO són: Escola de la Concepció, Escola Carlit, , Escola Ramon Llull i Escola Tabor\nEls centres adscrits a l’Institut Jaume Balmes per al BATXILLERAT són: IESA Institut del Teatre i l’Institut Escola Art Oriol Martorell\nEn l’ESO i el batxillerat, en els centres que es determini per resolució amb horari adaptat, tenen preferència els alumnes que cursin simultàniament ensenyaments de règim general i ensenyaments professionals de música o dansa, o segueixin programes esportius d’alt rendiment.\nA Barcelona els centres amb horari adaptat als ensenyaments de música o dansa de grau professional són: l’Institut Jaume Balmes i l’Institut Josep Serrat i Bonastre\nXerrada informativa del Batxillerat i la Formació Professional Informàtica (FP) .[Material de la sessió: Batxillerat == Formació Professional == Informació llengües estrangeres a l’ESO i BTX == Informació BatxiBac == Guia alumnes BTX nocturn]. [Itineraris BTX del centre: BTX1-Diürn == BTX2-Diürn == BTX1-Nocturn == BTX2-Nocturn]\nXerrada informativa de l’ESO. [Material de la sessió: ESO == Informació llengües estrangeres a l’ESO i BTX]\n[Data inicial notícia 14/4/2016]


El cas del màster 'regalat' de Casado arriba al Suprem i el líder del PP descarta dimitir\nActualitzada 07/08/2018 a les 16:11\nLa jutge d’instrucció creu que el dirigent popular va tenir “un regal acadèmic” per la seua rellevància política || Podria ser inhabilitat durant set anys per delictes de prevaricació i suborn\nLa polèmica sobre el màster de Dret Autonòmic de Pablo Casado obtingut a la Universitat Rei Joan Carles (URJC) continua creixent pel fet d’haver decidit la jutge que instrueix el cas la seua remissió al Tribunal Suprem perquè decideixi si és procedent investigar-ho, però el líder del PP no es planteja dimitir per aquesta qüestió.\nLa jutge d’instrucció del cas, la titular del Jutjat d’Instrucció número 51 de Madrid, Carmen Rodríguez-Medel, va enviar una exposició raonada al Tribunal Suprem perquè decideixi si procedeix investigar Casado pels delictes i prevaricació administrativa i suborn impropi, que contempla una inhabilitació per a càrrec públic d’entre tres anys i mig i set anys, al considerar que existeixen “indicis” que el líder del PP va obtenir el màster de la URJC com un “regal acadèmic per la seua rellevància política i institucional”.\nEl Suprem decidirà al setembre si assumeix o no el cas del màster del líder del Partit Popular\nEn l’exposició raonada per remetre aquesta peça separada al Suprem, la magistrada considera que a Casado se li va aplicar una convalidació de crèdits per obtenir el títol d’“ofici”, no per iniciativa de l’alumne.\nAl seu torn, considera que Pablo Casado i unes altres tres alumnes van tenir un tracte de favor d’acord amb el que se’ls va exigir per a les qualificacions respecte a un grup d’alumnes “ordinaris”, que sí que van anar a classe i van entregar diversos treballs, algun dels quals d’“investigació”.\nL’actual líder del PP va manifestar que tenia dispensa per acudir a classe i va mostrar en una compareixença a l’abril quatre treballs amb què va obtenir les qualificacions que li van donar el títol, tots amb la nota d’excel·lent. Per això, demana que Casado sigui cridat al procediment “a fi que sigui encausat com a investigat, amb deguda assistència lletrada i tots els drets previstos” en l’ordenació jurídica. La decisió del Tribunal Suprem es prolongarà previsiblement fins al mes de setembre.\nEl nou líder del Partit Popular es va mostrar absolutament tranquil i va insistir que no té cap tipus de responsabilitat en aquest cas, per la qual cosa confia que el Suprem no arribi a imputar-lo.\nPer això, va assegurar que donarà totes les explicacions que li demanin respecte al màster però no veu que hi hagi cap raó per dimitir i tampoc per qüestionar el seu lideratge al capdavant del PP, als membres del qual també ha enviat un missatge de tranquil·litat, després de dos setmanes de la seua elecció com a president del partit.\nVa considerar que la remissió d’aquest cas al Suprem, l’òrgan competent per ser aforat, suposarà una oportunitat perquè es “faci justícia” i fer front a la “indefensió” dels últims quatre mesos, des que les presumptes irregularitats en el seu màster van sortir a la llum pública. “El que m’han fet a mi no se li ha fet a ningú en aquest país”, va recriminar.\nSánchez exigeix al popular explicacions i el PSOE el veu indigne\nEl president del Govern espanyol, Pedro Sánchez, va considerar que Casado hauria “de donar explicacions als ciutadans” davant de la possibilitat que el Suprem l’investigui. Per a la vicesecretària general del PSOE, Adriana Lastra, està clar que Casado “no és un representant polític digne” per a l’Espanya actual perquè “no representa ni la transparència, ni la decència”.\nEl secretari general de Cs, José Manuel Villegas, va assegurar que la de Casado és “una situació greu”, perquè si no tingués el “privilegi” de ser una persona aforada, pel seu escó de diputat, “ja estaria imputat com els seus companys de màster”. Des de Podem van lamentar, a través de Twitter, que “la renovació del PP era això”, i van recriminar al partit que no entengui el mal que ha causat al país amb “la seua corrupció”, per la qual cosa consideren que Casado hauria de dimitir si es demostra que el seu màster és “un frau i una estafa”.


Imma Mayol: “Si un peó d’Emaya cobra 32.500 euros bruts anuals, se li pot exigir més”\nLLUÍS PLANAS Palma 01/08/2015 00:00\nImma Mayol fa just quinze dies que s’incorporà a la gerència de l’Emaya, l’empresa municipal amb els serveis més sensibles de Palma. Després d’una llarga trajectòria a la primera línia política de Catalunya, s’ha convertit en el fitxatge ‘estrella’ del tripartit de Cort. En tot cas, vol prescindir del seu perfil polític i remarca que ha tornat a la seva illa per ocupar un càrrec de direcció dins una àrea que coneix per la seva etapa a l’Ajuntament de Barcelona.\nN’hi ha prou amb quinze dies per comprovar que Palma està bruta?\nEstic coneixent les instal·lacions i els serveis de l’empresa a peu de carrer. Pens que Palma té més degradació urbana que brutor. L’estat dels contenidors i de la nostra maquinària contribueix més a tenir una sensació de brutor que no la mateixa brutor de la ciutat. Els contenidors són poc accesibles i es troben en mal estat, cosa que fa que hi hagi uns mals hàbits i se’n faci un mal ús. Els contenidors es converteixen en petits abocadors a la ciutat. La gent hi deixa coses malament, però vull posar la nostra responsabilitat en primer lloc i el marge de millora és molt gran. Per demanar responsabilitat als ciutadans, encara hem de millorar moltes coses.\nHeu trobat contenidors que no es feien nets per dins des de feia dos anys, i la majoria són molt vells.\nLes inversions s’han de fer de manera més planificada. Si vas fent petites compres de contenidors i només en poses un de nou devora de quatre de vells, això té molt poc impacte. S’ha d’homogeneïtzar al màxim el model i el sistema de recollida perquè això fa més fàcil la gestió de la neteja i l’estalvi en el manteniment.\nQuin ha de ser el nou model?\nEncara hem d’estudiar-ho. En la meva opinió, els contenidors soterrats són un model caríssim i amb un manteniment molt difícil, malgrat que la seva imatge urbana és bona. Els que hi ha potser s’han de mantenir, però hi ha models alternatius millors que no són tan costosos. Lligat a això, hem d’augmentar el reciclatge i introduir la matèria orgànica, però s’ha d’estudiar tot plegat i acompanyat d’una intensa campanya d’informació i educació ambiental perquè la gent s’hi impliqui.\nAl centre històric hi haurà d’haver un sistema específic. Quina és l’alternativa a la recollida pneumàtica fallida?\nObrirem una concurrència d’ofertes per cercar alternatives i triarem el millor sistema. Voldria que fos un procés molt consensuat amb els veïns, comerciants i restauradors, però també amb tots els grups polítics de l’Ajuntament. A partir de la proposta tècnica obrirem el debat tenint en compte el cost econòmic, el model de gestió i el paisatge urbà. Encara estam a l’espera que els assessors jurídics ens permetin desmantellar les bústies de la recollida pneumàtica.\nÉs realista plantejar una recollida porta per porta en el centre?\nRealista ho és. El que hem de veure és si altres sistemes que ens donin els mateixos resultats poden donar menys problemes de gestió. Hi ha més alternatives bones que fomentin la recollida selectiva.\nHeu encarregat auditories de compres i de gestió, però en tot cas el que plantejau requereix de molta inversió. Hi haurà prou doblers?\nEmaya, a dia d’avui, és una empresa sanejada. Hem d’augmentar la nostra capacitat inversora amb recursos propis, recorrent una mica a l’endeutament i demanant que les altres administracions assumeixin els seus compromisos, com, per exemple, inversions en depuració, que corresponen al Ministeri de Medi Ambient, o la part del cànon de sanejament que cobra el Govern, que no acaba d’arribar del tot. A final d’any farem una proposta d’inversió d’Emaya per als propers quatre anys de 40 milions d’euros.\nTambé s’invertirà en la contractació de més treballadors?\nAmb el que he vist fins ara, que és poc, no crec que sigui necessari contractar molts més recursos humans, però tampoc continuar descapitalitzant-los. Crec que fa falta una feina de motivació i exigència en el rendiment, perquè a Emaya existeixen unes bones condicions laborals.\nComparades amb les de la resta de l’administració, són molt bones. Un peó cobra 32.500 euros bruts anuals.\nJo vull veure-ho com una oportunitat i no com un problema, perquè tanmateix això no es canviarà. Si una persona té aquestes condicions de treball digne, se li pot exigir més. Aquesta exigència i motivació són una prioritat de tot l’equip directiu que vull que m’envolti, perquè jo no vaig de superwoman en solitari. La presidenta [Neus Truyol (MÉS)] m’ha demanat que qualsevol estratègia es comuniqui i comparteixi amb els treballadors de l’empresa.\nAra heu de negociar un nou conveni laboral i us demanaran tot el que no va donar l’anterior direcció.\nAmb la conflictivitat laboral s’acaba complint amb els acords i procedimentant les relacions laborals. S’ha d’acabar amb una certa sensació d’amiguisme que existeix a Emaya, i en la qual hi han contribuït les dues parts, la direcció i els sindicats. El conveni l’hem de començar a negociar passat l’estiu i no sé quins seran els plantejaments. El que tinc clar és que jo no parlaré malament dels treballadors. Si no fan bé la feina, també serà responsabilitat meva.


Tot i que des de la brigada municipal ja s’hi han estat aplicant els tractament preventius recomanats des l’any 2015, aquest plaga és molt difícil de combatre i en la majoria de casos els arbres no es poden salvar, com va passar el 2014 amb les de la plaça Quintana i Combis i la plaça de l’Església de l’Estartit.\nLa regidora de Medi Ambient i presidenta de l’Organisme Autònom Museu de la Mediterrània, Natàlia Navarro, argumenta que “malgrat la dificultat que comporta el control d’aquesta plaga, continuem aplicant els tractament recomanats i fent tot el possible per salvar-les, ja que tot i no ser un arbre propi d’aquestes latituds, moltes d’elles s’han convertit en elements molt emblemàtics del nostre patrimoni paisatgístic i vegetal, com és el cas de les del pati de Can Quintana”.\nMalauradament, dues de les nou palmeres que hi ha no s’han pogut salvar. La resta, segons els tècnics, evolucionen favorablement, especialment la més propera a la biblioteca, que era la més afectada i en la darrera revisió, realitzada la setmana passada, ha millorat notablement. No obstant això, l’empresa especialitzada continuarà aplicant un tractament intensiu que, en aquest cas, va més enllà del que estableixen des de la Generalitat.\nEl morrut roig de les palmeres (Rhynchophorus ferrugineus) és un coleòpter barrinador de la família dels curculiònids, originari del Sud-est asiàtic i la Polinèsia. Al nostre municipi va arribar al 2012. Tan bon punt se’n va tenir coneixement, l’Ajuntament va iniciar una campanya seguint les directrius del Servei de Sanitat Vegetal, del Departament d’Agricultura, Ramaderia, Pesca, Alimentació i Medi Natural. Després de fer un inventari de totes les palmeres del municipi, es va demanar la màxima col·laboració dels propietaris.


En educació, ens hem d'emmirallar amb algú en aquets temps? Responent al senyor A. Martinez la resposta és que no. Sempre és il·lusori pensar que les experiències d'altres contextos es poden traslladar a la nostra realitat sense més. I, en tot cas, si algun referent ens podria ser d'utilitat, potser caldria cercar-lo en països europeus similars demogràficament i econòmicament a Catalunya.\nHe llegit que els finlandesos estan preocupats per si perden la primera posició en els propers resultats de les proves PISA en lectura, donat que en la darrera avaluació aquesta competència ha estat mesurada combinant continguts digitals i sembla que Finlàndia en això no hi figura en les primeres posicions. Temps hi haurà per, a partir de la setmana entrant, comentar els resultats finlandesos i els nostres (ai, las).\nSense conèixer els nous resultats tots els docents sabem que hem de redoblar els esforços en la lectura, molt especialment en la comprensió lectora, per tal de garantir la majoria de competències curriculars dels nostres noies i noies. Però per intensificar l'èmfasi en la lectura potser caldrà prioritzar curricularment els espais i els temps apropiats per a poder practicar i consolidar l'expressió oral, l'escrita i la comprensió lectora. I això ha de comportar necessàriament un aprimament d'altres aspectes curriculars. Tot no hi cap a l'escola. En conseqüència, resulta essencial seleccionar i prioritzar bé.


Menú anticrisi per 3 euros La República\nMenú anticrisi per 3 euros\nNo és pas una broma sinó una realitat. El restaurant Don Corleone de Calella ha creat un menú anomenat ‘anticrisi’ el qual només costa 3 euros. El menú no es […]\nNo és pas una broma sinó una realitat. El restaurant Don Corleone de Calella ha creat un menú anomenat ‘anticrisi’ el qual només costa 3 euros. El menú no es diferencia del de cada dia i es poden escollir plats de tot tipus i s’ofereix cada dilluns.\nAquesta fou la idea del propietari del restaurant, Marcelo Bentos. Aquest passat dilluns va ser el segon dia de menú anticrisi i no hi cabia ni una agulla. Ple a rebentar de gent podia escollir entre macarrons, amanida verda, llenties a la riojana, sopa d’espàrrecs, croquetes i espaguetis. De segon, també hi havia la possibilitat d’escollir entre sis plats. Quatre postres: iogurt, púding, flam i fruita a més de pa i beguda.\nAbans de la una del migdia ja havien omplert un menjador i el propietari calculava que arribarien a servir fins a 300 menús. ‘La setmana passada en vam fer 200 i avui no para d’entrar gent’, comentava ahir al migdia el propietari, Marcelo Bentos. A fora del local la cua començava a ser considerable. ‘Tenim molta feina però la veritat és que ens ho passem molt bé’, hi afegia.\nDes del directe!cat felicitem a aquesta iniciativa i no descartem algun dilluns abans de final d’any (quan s’acabarà el menú anticrisi) anar-hi a degustar-lo.


Andorra la Vella i Escaldes repartiran els tests d'antígens a partir de dissabte\nSant Julià serà l'únic comú que començarà demà i Encamp els donarà a domicili a les persones majors de 70 anys\nLa plaça de braus on es repartiran els tests d'antígens\nEncamp repartirà a domicili els tests d'antigen als majors de 70 anys\nLes instruccions per a recollir els tests d'antígens a Encamp.\nEl comú repartirà els tests d'autocribratge demà a la plaça de la Germandat\nLes instruccions per a recollir els tests d'antígens a Sant Julià.\nActualitzada 17/12/2020 a les 20:10\nAndorra la Vella repartirà els tests d'antígens d'autocribratge a partir de dissabte a les 14 hores a la plaça dels braus, davant de l'edifici administratiu del Govern, ja que és "un indret prou gran, amb ventilació i que permet habilitar entrades i sortides separades", segons ha fet saber aquesta tarda la cònsol major de la capital, Conxita Marsol. Marsol ha especificat que hi ha 21.000 ciutadans que podran recollir els tests i ha recomanat que només vingui una persona de la unitat de convivència per recollir-los, per tal d'evitar aglomeracions. Escaldes també ho farà a partir de dissabte, segons ha pogut saber el Diari, i es repartiran al pavelló del Prat Gran fins al dia 24 al matí. El comú recomana també que només hi vagi una persona per unitat de convivència, que podrà recollir totes les proves de la resta de membres sempre que es presenti el carnet de la CASS de cada un d'ells.\nEl primer comú a fer el repartiment serà el de Sant Julià, que a partir de demà, entre les 15 i les 19 hores ho farà a la plaça de la Germandat. Les persones interessades podran recollir-les per nuclis de convivència i per a altres persones, sempre que es presenti el carnet de la CASS de tots els membres, un requisit imprescindible. L'operatiu també estarà disponible del dissabte 19 al dimecres 23 de desembre, de les 9 a les 19 hores, i de dijous 24 de les 9 a les 15 hores. Cal recordar que l'objectiu és que els residents es puguin fer a casa un test d'antígens abans de les celebracions nadalenques per saber si tenen la Covid i evitar així un augment dels contagis.\nUna altra corporació que ha informat de l'operatiu és la de Canillo, que posarà a disposició dels ciutadans els tests d'antígens des de dissabte 19 fins dimecres 23 de desembre, de 9.30 h a 19.30 h. Es podran recollir a les taquilles de l'edifici del Telecabina de Canillo i a les taquilles a l'aparcament del Tarter. El comú canillenc ha recordat que cal dur el carnet de la CASS per poder agafar els tests.\nEncamp, tests a domicili\nEl comú d'Encamp repartirà a domicili als ciutadans majors de 70 anys els tests d'antígens d'autrocribratge. Serà a partir de dilluns, quan també s'habilitaran quatre punts de recollida per la parròquia per a la resta de la població resident major de sis anys. Aquests punts estaran instal·lats al servei de tràmits d'Encamp i del Pas de la Casa (ambdós estaran oberts de 8 h a 17 h, tret del dia 24 que serà fins a les 13 h), així com les oficines de turisme d'Encamp i el Pas (oberts de 9 h a 13 h i de 15 h a 19 h). A més, el comú ha informat que els treballadors comunals i les seves unitats familiars recolliran els tests al seu lloc de treball. La corporació ha recomanat que només una persona de cada unitat familiar reculli els tests, portant un document d'identificació de tots els membres.


Tendències de manicura de tardor - Confetissimo - bloc de dones\nAl món modern, la manicura ja s’ha convertit en una part integral de la imatge de gairebé totes les noies. A causa de la gran selecció de diverses opcions per a la forma de les ungles, la decoració, el color del vernís, el disseny i la manicura en general, els mestres de les ungles fan tot el possible per complaure els clients amb solucions noves i originals.\nLa tardor és una època de l’any força grisa, que també és la més difícil, ja que moltes noies van a treballar o estudiar. Per tant, és tan important complaureu-vos amb una manicura preciosa i bonica per tal que l’estat d’ànim augmenti amb només un cop d’ull a les mans. Cada temporada apareixen noves tendències de moda i dissenys actuals, que us convidem a familiaritzar-vos.\nFormes d'ungles tòpiques\nDe moment, són populars diversos llargs de les ungles: els curts agradaran a aquelles noies que valorin la comoditat i considerin l’elecció de la longitud de les ungles des del punt de vista de la pràctica o que tinguin en compte les peculiaritats de la professió.\nLes ungles llargues sempre tenen un aspecte estètic i encantador, tot i així, cal recordar el sentit de la proporció; en cas contrari, aquesta manicura corre el risc de semblar descuidada i ridícula. Tanmateix, què passa amb les formes reals?\nLes formes actuals d’ungles curtes durant diverses temporades són semicirculars, quadrades arrodonides i quadrades. Per a les ungles llargues, la varietat de formes ja és més gran. Les formes clàssiques inclouen quadrat, ametlla i oval, i les més interessants i noves inclouen estilet, espadat i pipa.\nManicura ombra i monocromàtica\nPer descomptat, una de les opcions de manicura clàssiques i més pràctiques que s’adaptaran perfectament a l’estil d’oficina i negoci són les ungles monocromes simples i lacòniques. Si parlem dels colors de moda d’aquest any, podem distingir tots els matis nus i naturals (pols, rosa pàl·lid, marró, etc.), els tons pastís i el color llimona, però ja no serà adequat per a codi de vestimenta. No tingueu por d’experimentar amb colors en ombre: podeu fer ambdues transicions en el mateix esquema de colors, jugant amb ombres o amb colors contrastats.\nUs recomanem que llegiu: Manicura negra per a les ungles llargues 2020 - idees i fotos\nLa manicura francesa ha estat durant molt de temps un clàssic d’ungles. Una tira fina a la punta de l’ungla és bastant fàcil i ràpida de fer, i aquests dissenys semblen elegants i femenins. Si esteu cansats de la manicura francesa habitual, els mestres d’ungles han preparat moltes opcions en la nova temporada per a una varietat de manicura estricta.\nPodeu ampliar la línia a la punta de l’ungla, decorar-la amb pedreria o estampats, i també utilitzar la tècnica ombre o assignar un color diferent a cada ungla i tira. La manicura lunar no era tan popular fins fa poc, però, aquesta tècnica és la màxima rellevància des de la primavera del 2021 i no es farà menys demandada.\nDibuixos a les ungles\nEls dissenys més variats a les ungles no són cada vegada menys populars a la tardor del 2021. Els dibuixos d'estiu brillants i sucosos se substitueixen per uns de tardor més tranquils, però no menys interessants. Els dibuixos poden ser molt diferents: fruites i verdures de tardor, abstracció, diverses formes geomètriques, patrons nets fets amb estampació o dibuixos perfectament traçats amb un pinzell fi.\nEn manicura, les noves tècniques també seran rellevants, com ara: "espai negatiu" i bloc de colors. Seran rellevants les impressions minimalistes, així com tot tipus de botànics, vegetals i animalistes. A més, la impressió a quadres va començar a guanyar popularitat.\nDecoració real en manicura\nEls diferents tipus de purpurina poden complementar perfectament una gran varietat de dissenys de manicura. Kamifubuki, purpurina, paper d'alumini, pols per fregar: tota aquesta decoració decorarà la vostra manicura i la farà festiva i presentable.\nLes tècniques "camí de l'aigua" i "vidre trencat" també semblen reals i estèticament agradables en manicura. Els dissenys de marbre i la pols d’ungles brillants també són algunes de les tendències més populars d’aquesta temporada. Tot tipus d’inscripcions, l’abstracció i la implementació de dissenys diferents, contrastats o, al contrari, harmonitzadors en mans diferents no es queden enrere.\nUs recomanem que llegiu: Idees fotogràfiques reals de vernís de gel de manicura: novetats i tendències de la temporada 2019-2020 de l'any\nUna de les solucions de disseny d’ungles més tendents a la tardor del 2021 serà l’acabat mat. La manicura mat sempre és elegant i sofisticada. Podeu utilitzar una part superior mate a les ungles cobertes d’un color sòlid o bé combinar-la amb un acabat brillant i diversos dissenys.\nEls colors de la manicura mat es poden utilitzar de diverses maneres: clar i fosc, brillant i pastel. Aquest tipus de manicura quedarà molt bé a la tardor, complementant els looks clàssics, formals i quotidians.\nEls dissenys de manicura amb motius i textures minerals poden crear un efecte bell i fascinant a les ungles. Exteriorment, aquest disseny s’assembla a pedres precioses nobles i cada manicura és única i inimitable, perquè les textures de marbre es dibuixen amb un pinzell prim a mà.\nPodeu utilitzar adhesius i lliscadors que s’assemblin a la textura de les pedres precioses, però el treball, dibuixat a mà pel mestre, sembla molt més harmoniós. Us aconsellem que trieu tons naturals per a aquest disseny, en el color dels propis minerals.\nTotes les noies que cuiden regularment les ungles i visiten un mestre de manicura volen escollir el disseny de manicura més rellevant, memorable i bonic per a ella mateixa. Recordeu que podeu plasmar diverses idees a les ungles. Tot depèn només de la vostra imaginació i de la professionalitat del vostre mestre de manicura.\nTrieu aquelles tècniques i idees que us agradin i, si ho desitgeu, deixeu-vos guiar per les tendències de moda d’aquesta temporada. Completa el teu look amb una bella manicura: brillant, delicada, enganxosa o senzilla. Estudieu les tendències de moda de la temporada i trieu la manicura que més us convingui.


Bombers.es - La web dels Bombers - Ofici Electricitat !! Alimentació PIA maniobra - Fòrum de BOMBERS\nOfici Electricitat !! Alimentació PIA maniobra\nTEMA:\tOfici Electricitat !! Alimentació PIA maniobra\nOfici Electricitat !! Alimentació PIA maniobra\tfa 2 anys 11 mesos\t#53191\nVolia preguntar si algú ha tingut problemes en saber que la PIA de maniobra s'havia d'alimentar de la línia trifàsica.\nEn el meu cas, he montat tots els circuits amb terres inclosos, i he pensat que al igual com alimentaven la linia trifàsica per les borneras d'abaix també el testador alimentaria el PIA directament. Aspecte important que crec que hauria d'haver figurat a l'anunciat.\nEstic buscant opositors que els hi hagi succeit ho mateix o algo semblant per deixar constància d'aquesta possible mancança al anunciat.\nOfici Electricitat !! Alimentació PIA maniobra\tfa 2 anys 11 mesos\t#53195\nEl que jo he interpretat és que la PIA s'alimentava amb la linia que havia d'alimentar posteriorment la cèl·lula fotoelèctrica!!! De totes maneres crec que era una mica confós tot plegat i que ha mancat una mica d'explicació teòrica per part dels examinadors. No sé a les altres proves d'ofici si els hi fan una petita explicació prèvia o tan sols els hi passen un full d'instruccions o els hi mostren el que han de construïr i prou!\nPer la meva part afegiria que hi ha un greuje comparatiu el dia de la prova de reconeixement entre les persones que estaven sentades a prop de la pantalla i les del fons (com el meu cas) ja que no es poden apreciar els detalls de la mateixa manera, si saps el que est`s mirant poder és igual estar a 5 metres que a 20 però sino és el cas els detalls poden fer que intueixis o reconeixis de que s'està parlat, sempre es pot veure o llegir alguna informació que t'ho facilitar.\nAixò és tan sencill de solucionar com imprimir les imatges i que tothom tingui les mateixes!\nAixí mateix no sé si el criteri d'evaluació o la dificultat de les proves és equitativa per als 3 oficis. Jo crec que es podria proposar, SEMPRE D'UNA MANERA CONSTRUCTIVA I POSITIVA, algunes opcions o solucions per fer la oposició més justa i imparcial, això passaria per:\n1- Que hi hagués el mateix porcentatge d'exclosos en les 3 proves, per exemple dir que el 25 o el 30% de cada ofici quedarà exclòs. (Així quedarien fora els pitjors de cada ofici i amb les mateixes possibilitats per tots).\nO sino, l'altra unica opció que se m'acudeix és:\n2- Que tots haguem de fer les 3 proves i fer una mitja, cosa que veig força inviable per la despesa que suposaria per l'administració en concepte de material, lloguer d'instal·lacions, personal, etc,,, (Això es podria minimitzar una eliminiant previ a la prova pràctica un tant per cent determinat al teoric i el de reconeixement de material).\nEn fi, si vols presentar alguna critica/queixa conta amb mi sempre que sigui redactada d'una manera constructiva.\nOfici Electricitat !! Alimentació PIA maniobra\tfa 2 anys 11 mesos\t#53197\nYo la alimentacion de la maniobra la saqué de una de las linias trifásicas + su neutro.\nNo estaba especificado en el enunciado. Yo creo que era algo que tenias que improvisar y que lo dejaban a tu elección al no marcar ninguna entrada en el bornero.\nOfici Electricitat !! Alimentació PIA maniobra\tfa 2 anys 11 mesos\t#53198\nBones! Respecte a fer pinya... vist la mobilització sense precedents que varem fer l any passat per motius més clars per queixar-se i el cas que ens van fer, no crec q aquest any puguis aconseguir gaire quòrum.\nA mi em va passar exactament el mateix. A l hora de començar a muntar la maniobra vaig pensar que la alimentació d aquesta seria externa i per tant havia d alimentar-la des de les borneres de a baix a l esquerra. la sorpresa va ser veure que el que van fer va ser un pont per emular que es feia de nit.\nEstic d acord que a les instruccions no ens deien res de l alimentació de la maniobra; però també reconec que a les borneres de potencia identificaven molt clarament L1 L2 L3 N PE. i per contra a les de maniobra les van rotular com "fot" i "fot1" alguna cosa així i no F i N; així doncs no ens queda un altre que assumir els nostres errors i resar per que el repartiment de punts el reparteixin entre MOOOOLTES cosetes diferents i no nomes si funcionaven o no els circuits.\nL altre que si que no em sembla del tot b es que per exemple als paletes els proporcionin un croquis del que han de muntar i ells treballen sobre això, i a nosaltres ens fan presentar esquemes i que si no els hi donem no ens volen provar la maqueta. això si que es un greuge comparatiu. o ens dones a nosaltres els esquemes i així no hi ha volta de full del que realment volen i no un redacció o als paleres els hi redacten el que volen i han de fer-se els croquis.\nI dels mecànics qui sap res???? que els hi han fet fer?\nOfici Electricitat !! Alimentació PIA maniobra\tfa 2 anys 11 mesos\t#53202\nTambien creo que seria justo poder llevar un multimetro, pinza o algún medio para comprobar el circuito antes de presentarlo y mirar continuidad.\nUna cosa es que tengas que montar un enchufe, un regulador de intensidad, conmutados y otra muy diferente es un circuito de automatismos a nivel industrial.\nNo conozco a ningún electricista que trabaje sin eso.\nOfici Electricitat !! Alimentació PIA maniobra\tfa 2 anys 11 mesos\t#53203\njo també des de la L1 i N.\nOfici Electricitat !! Alimentació PIA maniobra\tfa 2 anys 11 mesos\t#53205\nPer.cert, la.pregunta 2 reconeixement de material amb aquest aparell es pot mesurar rigidesa elèctrica i aïllament....preguntes barna!\nOfici Electricitat !! Alimentació PIA maniobra\tfa 2 anys 11 mesos\t#53206\nAixí entenc que els que sí vareu agafar F i N de la linea trifasica, vareu puguer acavar tota la pràctica i us va funcionar??? Si es així enhorabona nois/es bona prova! El problema jo el vaig tenir amb l'alimentació del PIA perquè el que hem va confundir l'explicacio del profe sobre l'alimentació... En fin! Faltarà veure com valoren, perquè si especifiquesin com seria la puntuació... No veuria llògic que tingues més puntuació un que va fer només un circuit i li va funcionar que els que si van fer tota la pràctica pero no teniem conectats 2 p... Cables. El curro. Va. Ser molt mes gran! Aurem d'esperar resultats...\nOfici Electricitat !! Alimentació PIA maniobra\tfa 2 anys 11 mesos\t#53207\npio-pa, en quan als paletes, no tens raó.\nOfici Electricitat !! Alimentació PIA maniobra\tfa 2 anys 11 mesos\t#53208\nAlgú podria fer una explicació del que a sigut la prova d'electricitat\nOfici Electricitat !! Alimentació PIA maniobra\tfa 2 anys 11 mesos\t#53211\nAquest matí m'ho han passat:\nEXERCICI A REALITZAR (14 punts dels 24 totals)\nLa prova consisteix en realitzar els esquemes de potència i maniobra i fer el muntatge d'un sistema\nd'enllumenat públic trifàsic amb neutre (400v-50 Hz), que permeti fer el següent:\nUn interruptor crepuscular comandarà la connexió d'una línia trifàsica que alimenta una càrrega\ntrifàsica equilibrada formada per 3 de lluminàries iguals d'halogenurs metàl.lics. Aquesta és la línia\nUn rellotge horari comandarà la connexió de dues línies trifàsiques addicionals, de 20h a 23h (que\ns'ha de programar). Cadascuna d'elles permet l'alimentació d'una càrrega trifàsica equilibrada\nformada per 3 lluminàries iguals d'halogenurs metàl.lics.\nLes línies addicionals (secundàries) no es poden connectar si la linia principal està desactivada.\nTotes les càrregues trifàsiques es connectaran mitjançant un contactor independent per a\ncadascuna de les tres linies,\nA més a més del funcionament automàtic, el sistema ha de permetre accionar directament\nmitjançant un interruptor la línia principal (funcionament manual).\nEl circuit de maniobra ha de comptar amb protecció magnetotèrmica (s'ha de posar). La protecció\nmagnetotèrmica del circuit de potència és externa al tauler (no n'heu de fer res!).\nCada lluminària s'ha d'alimentar a 230V-50 Hz.\nNOTES I ACLARIMENTS IMPORTANTS:\nTot el cablejat d'entrada (sensor crepuscular i\nalimentació trifàsica) i de sortida (linies principal i\nsecundàries) ha de quedar connectat a la bornera. És\nobligatori deixar-los en els llocs indicats per l'etiqueta\ncorresponent, enganxada al tauler, per poder verificar-\nLes làmpades estaran al lloc de proves. El sensor de\nl'interruptor crepuscular també està a\nlloc de proves.\nPer garantir la seguretat de l'opositor/a i del\ncorrector/a així com per evitar que l'actuació de les\nproteccions generals retardin la correcció de la prova:\n1. Serà imprescindible per poder corregir la prova\npresentar els esquemes de l'automatisme, per tal\nde facilitar ràpidament la detecció de curtcircuits.\nNo es permetrà connectar l'alimentació al tauler si\nes comprova l'existència de curtcircuits.\n2. No es permetrà la connexió de l'alimentació per\nverificar el tauler si s'observen puntes de cables\nFoto 1. Posició en la que heu de col locar els\npelades sense embornar (o qualsevol altra situació) contactors i els elements de protecció\nque pugui representar risc de xoc elèctric per control.\nEl temps de realització de la prova és de 60 minuts.\nLa prova comença quan ho indiqui el responsable de l'aula.\nEl següent(s) usuari(s) van donar les gràcies: josep3, in-quiet, VISTALMAR19\nOfici Electricitat !! Alimentació PIA maniobra\tfa 2 anys 11 mesos\t#53215\nEls que vec que domineu, hem podrieu dir com alimentaveu els contactors si les borneres eren d sortida dels circuits i d'entrada nms hi havia una estrada trifasica?\nOfici Electricitat !! Alimentació PIA maniobra\tfa 2 anys 11 mesos\t#53218\nalgu te el solucionari dels questionaris de les proves d electricitat\nOfici Electricitat !! Alimentació PIA maniobra\tfa 2 anys 11 mesos\t#53219\nYo en mi trabajo he montado algun cuadro similar a este y lo que os puedo decir es que siempre que hay un bornero de conexiones todas las entradas y salidas del cuadro se hacen alli.\nAl cuadro te llega una linea trifasica de alimentacion, no te llega una trifasica y otra monofasica para la maniobra.\nPor lo tanto, de esa linea trifasica, tu dentro del cuadro ya has de distribuir para alimentar fuerza y maniobra.\nOfici Electricitat !! Alimentació PIA maniobra\tfa 2 anys 11 mesos\t#53221\nLes respostes del teoric:\n1C 2A 3C 4C 5D 6D 7C 8A 9B 10B 11B 12B 13B 14A 15A\n16A 17A 18A 19B 20B\n21 Cap resposta és correcte, totes són certes\n22B 23A 24C 25B // 26?? 27A\n1B 2B 3B 4B 5A 6C 7D 8A 9C 10A\nDes del meu punt de vista la part teorica va ser brutal, codis de connectors, sigles i numeros de referencia de\nPerò bé, si per tots 3 oficis va ser igual de xungo cap problema. Si hi ha una gran diferencia entre les mitjanes dels oficis, podrien aplicar un coeficient de correcció... Però això ja ho veurem quan surtin les notes!\nEl següent(s) usuari(s) van donar les gràcies: VISTALMAR19


MyApartments Tallinn Estònia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nMyApartmentsSakala 11, Lower Town, Tallinn, Estònia, 10141 - Veure al mapaExcepcional9,4Basada en1681comentarisMyApartmentsVeure més fotos"Mostly liked proximity to the National Opera and availabilit..."SergejsLatviaVeure més fotosVeure totes les 24 fotosExcel·lent ubicació 9,6Veure al mapa9,6UbicacióParticularitats que li encantaranWi-Fi gratuït en totes les habitacionstransport hotel/aeroportascensoraparcament de cotxes\nComparar amb allotjaments semblantsSelecció actualMyApartmentsViru Backpackers HostelEELC Holy Spirit Parish GuesthousePark Inn by Radisson Central TallinnValoració dels clientsExcepcional 9,4 (1681 comentaris)Excel·lent 8,4 (795 comentaris)Excel·lent 8,4 (32 comentaris)Excel·lent 8,3 (57 comentaris)BarriLower TownCasc Antic de TallinnCasc Antic de TallinnSadamaWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesVeure aquest allotjamentVeure aquest allotjamentVeure aquest allotjament\nDistàncies i informació bàsicaaeroports a prop5 kmAeroport de Tallinn (TLL) - Tallinn99 kmAeroport de Vantaa, Helsinki (HEL) - Hèlsinkihospitals i clíniques4,6 kmNorth Estonia Medical Centre Foundationfarmàcies3 kmSopruse Rimi Sudameapteek Pharmacybotiga de conveniència1,5 kmR-KioskRetirada d'efectiu250 mATM\nSobre l'allotjamentDescripcióBen posicionat a Lower Town, MyApartments és un lloc ideal d'inici d'excursions a Tallinn. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. MyApartments també ofereix moltes instal.lacions per enriquir la seva estada a Tallinn. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, aparcament de cotxes, habitació familiar, ascensor, màquina venedora. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. MyApartments és un lloc ideal d'estada pels viatgers que busquin encant, comfort i facilitat a Tallinn.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsarticles de tocadorforn microonestelevisió de pantalla planaassecador de cabellinsonoritzacióTV satèl•lit/cablecalefaccióneveraventiladorempolles d'aigua de cortesiarentadora estris de cuinaservei de planxa Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantLate check-in is available upon request, additional charges may apply. Comentaris recents de clients


Designer Hotel Dongguan Xina - Ofertes d'hotels amb els MILLORS DESCOMPTES EN LÍNIA\nNo.189, Dongzhong Av., Dong Guan City, Dongguan, Xina, 511700 - Molt bona ubicació - Veure al mapa\nTé alguna pregunta per a Designer Hotel?\nMés informació sobre Designer Hotel\nTant si es tracta d'un viatge de plaer com si és de negocis, Designer Hotel és una elecció d'allotjament magnífica quan visiten Dongguan. El centre de la ciutat és només a i l'aeroport és només a minuts. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb televisió de pantalla plana, accés a internet (sense fils), connexió sense fils a internet (cortesia), banyera hidromassatge, habitacions per a no fumadors a cada habitació. Les instal.lacions d'oci de l'hotel, que inclouen bany, centre esportiu, sauna, massatge estan dissenyades per escapar i relaxar-se. Designer Hotel és una elecció inteligents per a viatgers a Dongguan, i ofereix una estada relaxant i sense molèsties.\nTots els tipus de viatgers (16)Viatger de Negocis (5)Parelles (6)Viatgers en solitari (4)Famílies amb infants grans (1)


En la meditació de l'encarnació dels Exercicis Espirituals, Sant Ignasi ens proposa veure tota la humanitat en la seva pluralitat, “en tanta diversitat, així en vestits com en gestos: uns blancs i altres negres, uns en pau i altres en guerra, uns plorant i altres rient, uns sans, altres malalts, uns naixent i altres morint, etc.” . Després ens convida a considerar com la Trinitat mira les mateixes persones i el mateix món i com aposta per ell, “Fem redempció del gènere h\nM’imagino entre el grup de curiosos que està escoltant Jesús i veig com arriben uns quants mestres de la Llei i fariseus amb una dona. Aquests homes poderosos es fan lloc per arribar davant Jesús i s’adrecen a Ell amb veu forta. Ho fan així per tal que tots els qui estem allí ens assabentem bé del que li pregunten. Li plantegen -per ensarronar-lo, per acusar-lo d’incomplir la llei o de ser incoherent- si està o no d’acord amb la següent argumentació: tenim proves irrefutables\nJocs d'aigua, gimcanes, fires, activitats al riu i espais de cants, reflexió i aprenentatge personal. Tot això i molt més és el que l'equip educatiu prepara des del mes de febrer perquè una pila d'infants gaudeixin d'un estiu inoblidable aquest juliol. Les colònies, el camp de treball i les rutes que organitza l'esplai són una experiència única. I ho creiem així perquè en pocs llocs més els infants podran viure 12 dies envoltats de natura, teixint vincles amb els companys i c


Dryas – Medi Ambient – Reglaments Aplicats – igeotest.ad\nDryas – Medi Ambient – Reglaments Aplicats\nHome » Dryas – Medi Ambient – Reglaments Aplicats\nLleis i Reglaments a considerar pels EIA\nReglament per a la realització de treballs o activitats que modifiquin l’estat actual del terreny; 25 juliol de 2001.\nReglament de modificació per a la realització de treballs o activitats que modifiquin l’estat actual del terreny; 27 febrer de 2019\nLlei de conservació del medi natural, de la biodiversitat i del paisatgec; 7 de febrer del 2019\nLlei de pesca i gestió del medi aquàtic; 28 de juny de 2002.\nLlei 25/2004 de residus; 14 de desembre de 2004.\nReglament de protecció dels hàbitats aquàtics; 2 de març de 2005.\nReglament de control de la contaminació atmosfèrica; 25 de febrer de 2009, modificat el 22/08 del 2012.\nLlei sobre la contaminació atmosfèrica i els sorolls; 30 de desembre de 1985.\nReglament del control de la contaminació acústica; 31 de maig de 1989 modificada el 17 de maig de 1995 i el 3 de maig de 1996.\nDecret d’aprovació del Reglament de modificació del Reglament sobre les substàncies que esgoten la capa d’ozó i sobre determinats gasos fluorats d’efecte hivernacle; 2 d’octubre de 2013.\nLlei de policia i de protecció de les aigües; 31 de juliol de 1985.\nReglamentació de control de les aigües residuals i de protecció de les aigües superficials; 18 de desembre de 1996. Correcció d’errata; 5 de febrer de 1997.\nReglament de modificació del Reglament de control de les aigües residuals i de protecció de les aigües superficials; 12 de gener de 2000.\nActivitats o tipus d’instal·lacions que requereixin l’autorització d’abocament; 22 de gener de 1997.\nPrescripcions tècniques estacions de depuració; 20 d’abril de 2005.\nReglament relatiu als criteris sanitaris de la qualitat de l’aigua destinada al consum humà; 17 d’octubre de 2007.\nOrdre ministerial relativa al procediment i als criteris de descontaminació d’aigües subterrànies, en el marc d’un procediment de declaració de sòl contaminat; 27 de juny de 2012.\nReglament relatiu a les condicions d’exportació fora del Principat d’Andorra de runes, enderrocs i altres residus de la construcció i de l’establiment i el funcionament de centres de triatge; 27 de juny de 2001\nLlei 25/2004, del 14 de desembre, de residus; 12 de gener de 2005.\nReglament de gestors privats de residus; 6 d’abril 2005. Correcció errata 3 d’agost de 2005.\nCatàleg nacional de residus; 6 d’abril de 2005. Correcció errata 3d’agost de 2005.\nReglament que regula la gestió de residus perillosos; 13 de juliol de 2005. Modificació 18 de novembre de 2009.\nReglament de procediment d’exportació de residus; 14 de maig de 2008.\nReglament de sòls contaminats; 17 de febrer de 2010.\nDecret pel qual s’aproven els estudis i la zonificació del territori relativa a riscos naturals, geològics i geotècnics; 2 de març de 2005.\nEdicte pel qual s’aproven els estudis específics de detall sobre risc geològic; 6 de desembre de 2006.\nEdicte pel qual s’aproven estudis específics de detall sobre determinades zones afectades per risc geològic; 4 de març de 2009.\nDecret pel qual s’aprova l’estudi de la zonificació del terreny del Principat d’Andorra segons la seva perillositat a causa de l’afectació per allaus; 26 de setembre de 2012.\nLlei del Codi de la circulació; 10 de juny de 1999.\nLlei 2/2014 de modificació del Codi de la circulació del 10-06-1999; 23 de gener de 2014.\nLlei 9/2003 de Patrimoni Cultural; 12 de juny de 2003.\nLlei general d’ordenació del territori i urbanisme; 29 de desembre de 2000.\nLlei 8/2006 de modificació de la Llei general d’ordenació del territori i urbanisme; 21 de juny de 2006.\nReglament d’urbanització; 10 d’abril de 2002.\nModificació del Reglament d’urbanització; 16 de setembre de 2002.\nReglament urbanístic; 28 d’agost de 2002.\nModificació del Reglament Urbanístic; 16 de setembre de 2002.\nDirectrius d’ordenació; 22 de febrer de 2006.\nLlei 16/2012 de modificació de la Llei general d’ordenació del territori i urbanisme, del 29 de desembre de 2000, modificada per la Llei 8/2006, del 21 de juny, i per la Llei 6/2011, del 28 de juliol; 31 de juliol de 2012.\nDecret legislatiu de publicació del text refós de l’articulat i de les disposicions transitòria, derogatòria i finals de la Llei general d’ordenació del territori i urbanisme, del 29 de desembre del 2000, modificada per la Llei 08/2006, del 21 de juny, per la Llei 06/2011, del 28 de juliol, i per la Llei 16/2012, del 31 de juliol; 12 de setembre de 2012.\nDecret d’aprovació de la modificació del Reglament urbanístic; 3 d’octubre del 2012.\nDecret d’aprovació de la modificació del Reglament de construcció; 3 d’octubre del 2012.\nReglament d’espècies animals protegides; 5 de juny de 2013.


3.1 ALAS, 30 anys acompanyant les persones amb VIH « L'Altra Mirada\nL’any 1983 tot just s’havia descobert el virus causant de la Sida. Hi havia por molta por, por a infectar-se, por a estar a prop d’una persona afectada, la infecció equivalia a malaltia i mort. A mesura que passava el temps augmentava el nombre global d’infectats, i aquí també.\nVa ser en el 1987 quan un grup d’afectats, encapçalats pel doctor Gálvez, va veure la necessitat d’organitzar-se per a defensar els drets, per visibilitzar una infecció que existia i amb efectes devastadors, i també per a informar de les mesures de prevenció per a frenar l’expansió del virus.\nEls primers anys foren durs, amb moltes morts dels que havien donat les primeres passes. Les primeres sortides al carrer, aparicions als mitjans de comunicació, campanyes de prevenció, els primers diàlegs amb l’Administració per establir serveis… Tot plegat, les accions més valentes de la història d’ALAS.\nVam muntar un servei d’atenció a les persones que estaven a ca seva i no es podien valer per si mateixes, ja a una fase avançada de la infecció. Per sort, anys més tard vam poder tancar aquest projecte perquè els avenços científics i, per tant, la millora de la qualitat de vida dels pacients el va fer innecessari. També teníem un programa d’atenció a la infància amb VIH, que també vam poder desmuntar quan es va aconseguir aturar la transmissió mare-fill/a.\nLa revolució científica entorn del virus no només ha millorat la nostra qualitat de vida, sinó que també l’ha perllongada. Ara som molts afectats, de qualsevol edat, origen i condició. Ens hem d’acostumar a conviure amb el VIH prenent la medicació adequada i seguint unes pautes de vida saludable, que són les habituals per a qualsevol persona, d’una manera més marcada: respirar bé, menjar saludable, fer exercici, descansar el que toca, i tenir el pensament positiu. I aquí és on ara ALAS juga un paper important avui en dia, ajudant a les persones afectades a socialitzar entre nosaltres, i amb el suport de professionals per afrontar aquesta infecció de manera positiva. Allò que es diu resiliència.\nTambé continuem treballant fent prevenció, principalment amb la prova ràpida, que promovem entre tota la població, però parant esment als col·lectius més vulnerables. El coneixement de l’estat serològic ajuda a prendre les mesures preventives necessàries i contribueix a l’eradicació del virus. De totes maneres a les Illes es manté un índex d’infecció molt alt i veiem necessària la implantació de la profilaxi pree-exposició a determinats col·lectius als quals el VIH afecta de manera diferenciada i amb uns protocols molt estrictes en els que hem d’estar presents.\nDurant els anys més durs de la crisi i les retallades ens vam veure obligats a tancar tots els serveis i el local que teníem a Eivissa, tot i que vam seguir treballant de valent. A poc a poc, vam anar obrint de nou els serveis, millorant-los, i ara ja podem dir que tenim projecte de tornar a fer feina a les Pitiüses. Des d’ALAS sempre hem tingut al cap fer feina a les quatre illes i als sis hospitals públics, els privats no juguen en aquesta lliga.\nAl llarg de la nostra història, molts professionals han fet possible la continuïtat de l’entitat, amb la formació dels serveis necessaris, reformulant l’organització i adaptant-la i projectant-la cap a les afectades i afectats, i també cap a la gent en general. Especialment remarcable és la feina de dos dels coordinadors que hem tingut, Eva García i Joan Viver, que sense mirar hora, calendari, ni sou, han mantingut el ritme dels serveis movent-se pels complicats laberints de l’Administració i dirigint el conjunt dels serveis.\nAra estem en una fase de consolidació i creixement. Tot i que nosaltres no tenim el potencial de les grans ONG’s, podem estar orgulloses i orgullosos de la tasca realitzada, que amb tanta dedicació hem cuidat per a donar la millor resposta a les necessitats de les persones afectades pel VIH.\nEnguany ens ha deixat Javier Bordona, que fins a darrer moment formà part de la Junta Directiva i va col·laborar activament en totes les feines. Ell quedarà en la nostra memòria, sumant-se a tants altres al llarg dels anys, com Josegre Abad, qui va morir el 1996, just abans de l’aparició de la medicació eficaç, i la seva germana, Basy, que ha continuat fent la feina que ell havia començat.\nMolta gent, moltes experiències, molta vida i molt d’amor a una experiència de lluita col·lectiva que ja compleix trenta anys i volem que duri fins que es compleixi l’objectiu de l’ONU d’acabar amb la pandèmia que fixa l’any 2030.


Blog de Parc Agroecològic de l'Empordà: Arriba tot de cop!\nArriba tot de cop!\nAquest estiu de primavera ha donat una empenta considerable a moltes plantes de l'horta. Tant és així que ja comencem a collir tomates, mongetes, porros, patates, i fins i tot albercocs, prunes i préssecs vermells. Tot un rècord per una sola setmana! A més, tot plegat, amb quantitat suficient com per a que en puguem gaudir sense por de fer curt. En els vint anys que fa que m'hi dedico, no recordo que coincidissin els inicis de tantes collites en tan poc temps. És clar que no sé si gaire vegades havia fet aquesta calorada a meitat de juny.\nDe patates, fetes amb llavor nostra, de moment tindrem Miren i Red pontiac. La Miren és una patata similar a la Monalisa, de polpa grogenca i molt versàtil. Té un excel·lent comportament, tant cuita com fregida o al forn, i una textura ferma i fina. La Red pontiac és de polpa blanca, tot i tenir la pell ben vermella. És ideal per fer bullida, rostida o al forn. Té una textura tan suau que sembla que hi dugui mantega incorporada!. Més endavant collirem també l'Àgria, de polpa groga i ideal per a fer patates fregides (en fan les anomenades xips); i la Kennebeck, més clàssica, de polpa blanca i de bon comportament tant fregida com bullida.\nDe tomates de moment tenim la Ligúria, la nostra preferida. En unes setmanes també tindrem Rodona terrera, Bombeta i Xerri. No crec que triguin gaire en arribar.\nUn moment de la collita d'albercocs d'ahir\nD'altra banda, aquesta setmana hem començat a preparar l'espai per a la plantació de les carbasses de fregall. Enguany hem decidit provar de fer un enreixat vertical per a que s'hi enfilin. Per reblar el clau, ara que no tenim feina, li hem donat forma d'espiral. Aquí teniu una mostra del plantejament:\nLa Mireia va estar "donant-li voltes" per trobar com dibuixar-la. La veritat és que ha quedat de perles. La setmana vinent ja us enviarem més imatges de com acabem la plantada.\nPublicat per Parc Agroecològic de l'Empordà a 22:19


El Tàrrega assalta el Borges\nEls de Josep Maria Espasa encaixen la segona derrota de la temporada, la primera a casa || Mantenen l’avantatge en el lideratge gràcies a l’entrepussada del Solsona i els de l’Urgell s’atansen\n© Un jugador del Borges colpeja la pilota davant de l'oposició d'un rival.\nEl Borges va caure al seu terreny per primera vegada aquesta temporada davant d’un bon equip com és la UE Tàrrega, que confirma així el seu bon moment de forma. Els locals es van veure sorpresos pel bon inici del rival, que en el minut 15 ja dominava per 0-2. El Borges va reaccionar i es va recompondre, però malgrat disfrutar d’algunes ocasions, no va poder marcar el seu gol fins al minut 61, i això li va dificultar molt el partit.\nEl gol matiner de Joni (0-1) va agafar en fred el Borges. Els de l’Urgell, amb un bon plantejament d’inici i ben col·locats sobre el camp, van començar millor. Això es va aguditzar al quart d’hora de joc, quan Alberto va ampliar l’avantatge a l’enviar a la xarxa una bona passada de Joni després d’una gran jugada personal (0-2). La diferència en el marcador va ser un dur cop per al Borges, que es veia superat al mig camp i el va obligar a jugar contra rellotge la resta del matx.\nDe tota manera, els de Josep Maria Espasa van tenir una molt bona ocasió per reduir la renda visitant en el minut 20, però van estavellar una pilota al pal de la porteria de Ribera. També el conjunt blaugrana va tenir les seues oportunitats per marcar el tercer i la sentència, però ni Joni al 32, ni Jorba en el 35 van estar encertats en les rematades. Amb el marcador reflectint un clar 0-2 es va arribar al descans. Després del pas pels vestidors el Borges va prémer l’accelerador i va assetjar la porteria visitant. Fruit d’aquest assetjament, Tió aconseguia reduir la distància en el marcador anotant el buscat 1-2. El xoc va entrar llavors en una fase de molta intensitat i alguns nervis, amb el Borges intentant empatar per tots els mitjans i els visitants provant de mantenir l’ordre en defensa. Bona imatge de la intensitat viscuda en aquells minuts és la gran quantitat d’amonestacions que l’àrbitre va haver de mostrar, fins a un total de 14, totes grogues excepte la roja directa mostrada a un jugador de banqueta del Borges.\nFinalment, el partit va acabar sense que el marcador registrés més canvis i la UE Tàrrega es va emportar tres valuosos punts del camp del líder, que li serveixen per atansar-se a la lluita per les primeres posicions d’una taula que el Borges continua liderant amb quatre punts més que el Solsona, que va encaixar la segona derrota consecutiva, i sis més que el Tàrrega.